ສະຫະລັດ ສືບຕໍ່ໃຫ້ການຊ່ວຍເຫຼືອ ສປປ ລາວ ໃນຂະແໜງການ ສາທາລະນະສຸກ ເພື່ອຄວບຄຸມພະຍາດມາເລເລຍ
ພິທີມອບຮັບໃນມື້ນີ້ ແມ່ນຕົວຢ່າງການສະໜັບສະໜູນຄັ້ງຫຼ້າສຸດ ໃນການສະກັດກັ້ນ ແລະ ຄວບຄຸມ ພະຍາດລະບາດຕ່າງໆ ລວມທັງ ໂຄວິດ 19, ມາເລເລຍ ໂຣກເອດສ໌ ແລະອື່ນໆ. 
ສະຫະລັດຍັງສືບຕໍ່ໃຫ້ການຊ່ວຍເຫຼືອ ສປປ ລາວ ໃນຂະແໜງການສາທາລະ ນະສຸກ ທ່ານ ປອ ປີເຕີ ເຮມ໋ອນ ເອກອັກຄະລັດຖະທູດສະຫະລັດອາເມຣິກາປະ ຈຳລາວ ໄດ້ມອບເຄື່ອງກວດເລືອດເພື່ອບົ່ງມະຕິໄຂ້ມາເລເລຍຢ່າງໄວ ຈຳ ນວນ 50,000 ຊຸດໃຫ້ແກ່ທ່ານ ດຣ ບຸນແຝງ ພູມມະໄລສິດ ຮອງລັດຖະມົນ ຕີກະຊວງສາທາລະນະສຸກ ໃນພິທີມອບຮັບ ຄັ້ງວັນທີ 13 ພະຈິກ ທີ່ນະຄອນ ຫຼວງວຽງຈັນ ເຄື່ອງກວດດັ່ງກ່າວແມ່ນໄດ້ມອບໃຫ້ໂດຍຜ່ານອົງການ USAID ເຊິ່ງຈະໄດ້ຖືກຈັດສົ່ງໄປບັນດາໂຮງໝໍ ແລະ ສຸກສາລາຕ່າງໆ ໃນຊຸມຊົນທີ່ຍັງມີການແຜ່ລະບາດຂອງພະຍາດ ມາເລເລຍ ເຄື່ອງກວດຈຳນວນນີ້ແມ່ນພຽງສ່ວນນຶ່ງຂອງຈຳນວນເຄື່ອງກວດທັງໝົດ ທີ່ຫຼາຍກ່ວາທີ່ຈະມາໃນປີໜ້າ ເຊິ່ງຈະຊ່ວຍ ໃຫ້ລັດຖະບານລາວ ມີອຸປະກອນພຽງພໍ ໃນການຮອງຮັບກັບການລະບາດຂອງ ມາເລເລຍໃນອານາຄົດ ທ່ານປອ ເຮມ໋ອນກ່າວວ່າ: ສະຫະລັດອາເມຣິກາມີຄວາມພາກພູມໃຈທີ່ໄດ້ສືບ ຕໍ່ເຮັດວຽກຮ່ວມກັບ ສປປ ລາວ ແລະ ເຈົ້າໜ້າທີ່ສາທາລະນະສຸກ ຂອງພວກເຮົາ ໂດຍຜ່ານການປະກອຍສ່ວນອຸປະກອນຮັກສາຊີວິດເຫຼົ່ານີ້ ເພື່ອປ້ອງກັນການແຜ່ລະບາດ ຂອງພະຍາດມາເລເລຍ ແລະ ສະໜັບສະໜູນ ສປປ ລາວ ໃນການລົບລ້າງ ພະຍາດມາເລເລຍ ໃຫ້ໝົດໄປໃນ ສປປ ລາວ ພາຍໃນປີ 2030 ພິທີມອບຮັບໃນມື້ນີ້ ແມ່ນຕົວຢ່າງການສະໜັບສະໜູນຄັ້ງຫຼ້າສຸດ ໃນການສະກັດກັ້ນ ແລະ ຄວບຄຸມ ພະຍາດລະບາດຕ່າງໆ ລວມທັງ ໂຄວິດ 19, ມາເລເລຍ ໂຣກເອດສ໌ ແລະອື່ນໆ ມາຮອດປະຈຸບັນ ອົງການ USAID ໄດ້ມອບມຸ້ງຫຼາຍກ່ວາ 700,000 ດາງ ເຄື່ອງກວດເລືອດເພື່ອບົ່ງມະຕິໄຂ້ມາເລເລຍຢ່າງໄວຫຼາຍ ກ່ວາ 500,000 ຊຸດ ແລະ ໃຫ້ຢາປິ່ນປົວມາເລເລຍ ຫຼາຍກ່ວາ 70,000 ຊຸດເຊິ່ງເປັນມູນຄ່າທັງໝົດຫຼາຍກ່ວາ 3 5 ລ້ານໂດລາສະຫະລັດ ນອກຈາກນີ້ ໃນການຮັບມືກັບພະຍາດໂຄວິດ-19 ສະຫະລັດອາເມຣິກາ ໄດ້ໃຫ້ການຊ່ວຍເຫຼືອເປັນມູນຄ່າ 7 5 ລ້ານໂດລາ ນັບແຕ່ຕົ້ນປີ 2020 ເປັນຕົ້ນມາ ເຄື່ອງເຫຼົ່ານີ້ ແມ່ນການຊ່ວຍເຫຼືອລ້າຄັ້ງຫຼ້າສຸດຂອງລັດຖະບານສະຫະລັດ ໃຫ້ແກ່ ສູນໄຂ້ຍຸງ ແມ່ກາຝາກ ແລະ ແມງໄມ້ ແລະ ກະຊວງສາທາລະນະສຸກ ການຊ່ວຍເຫຼືອ ຂອງສະຫະລັດ ໂດຍຜ່ານໂຄງການ U S President’s Malaria Initiative ຫຼື PMI ແມ່ນເນັ້ນໃສ່ເພື່ອສ້າງຄວາມເຂັ້ມແຂງ ໃຫ້ແກ່ລະບົບສາທາລະນະສຸກຂອງ ສປປ ລາວ ໂດຍສະເພາະວຽກງານການປາບປາມພະຍາດມາເລເລຍ ແລະພະຍາດທີ່ເກີດຈາກຍຸງ ນີ້ແມ່ນສ່ວນໜຶ່ງ ຂອງສະຫະລັດອາເມຣິກາ ເພື່ອເຮັດໃຫ້ການສະໜອງອຸປະກອນ ທາງການແພດມີຄວາມຍືນຍົງໃນບັນດາປະເທດໃນພາກພື້ນ ອິນໂດ-ປາຊີຟິກ